กรุงศรีขายตราสารหนี้6เดือนจ่าย3.35%
บลจ.กรุงศรี เปิดขายกองทุนตราสารหนี้ 6M13 อายุ 6 เดือน  ลงทุนทั้งในและต่างประเทศ คาดผลตอบแทน 3.35% ต่อปี
26 มี.ค. 2555

บลจ.กรุงศรี เปิดขายกองทุนตราสารหนี้ 6M13 อายุ 6 เดือน  ลงทุนทั้งในและต่างประเทศ คาดผลตอบแทน 3.35% ต่อปี
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทเปิดขายกองทุนเปิดกรุงศรีตราสารหนี้ 6M13 (KFFIX6M13) อายุโครงการประมาณ 6 เดือน ระหว่างวันที่ 27 มี.ค.-2 เม.ย.2555 โดยนักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 3.35 % ต่อปี 
กองทุนมีนโยบายลงทุนในตราสารหนี้ทั้งในประเทศและต่างประเทศ เช่น ตราสารหนี้ภาครัฐไทย  สัดส่วนการลงทุน 4 %  ตราสารหนี้ระยะสั้นออกโดยธนาคารกรุงศรีอยุธยา สัดส่วนการลงทุน 14%  ตราสารหนี้ระยะสั้นออกโดยบริษัท อยุธยา แคปปิตอล ออโต้ ลีส สัดส่วน 14%  ตราสารหนี้ระยะสั้นออกโดยธนาคารกรุงไทย สัดส่วน 24%  เงินฝากธนาคาร Union National Bank สหรัฐอาหรับเอมิเรตส์ สัดส่วน 24%  เงินฝากธนาคาร Bank of China สาขา Macau สัดส่วน 20%